
KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2025. június 25.-i ülésére)


TÁRGY: SZÉKHELY HASZNÁLAT LÉTESÍTÉSE A KISKŐRÖS, PIAC TÉR 17. SZÁM ALATTI INGATLANBAN


Földházi Ferenc egyéni vállalkozó kérelemmel fordult Kiskőrös Város Önkormányzatához, annak érdekében, hogy egyéni vállalkozásának székhelyeként a 6200 Kiskőrös, Piac tér 17. földszint A1 és A2. számmal jelölt helyiségeket bejelenthesse. 
A Kiskőrös 2035/34/A hrsz-on nyilvántartott Piac tér 17. szám alatti, kivett piaccsarnok rendeltetésű ingatlan Kiskőrös Város Önkormányzatának tulajdonában és a Kőröskom Nonprofit Kft. üzemeltetésében van. 
Földházi Ferenc egyéni vállalkozó az üzemeltetővel kötött szerződést a Piaccsarnok épületében az A1 megjelölésű 46,6 m2 és az A2 megjelölésű 45,5 m2 alapterületű helyiségek húsbolt céljára történő bérbevételére, 2025. április 10. napjától határozatlan időtartamra.

Az egyéni vállalkozás Nemzeti Adó- és Vámhivatalnál történő nyilvántartásba vétele során, amennyiben a vállalkozó nem saját tulajdonú ingatlant használ székhelyként akkor a tulajdonostól hozzájáruló nyilatkozatot szükséges benyújtani, melyben a tulajdonos egyetért az ingatlan székhelyként történő használatával. 
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. § (4) bekezdése alapján „az önkormányzati vagyon használati vagy hasznosítási jogának ingyenes átengedésére – függetlenül az átengedés időtartamára – értékhatár nélkül, az Nvtv.-ben foglaltakra figyelemmel a Képviselő-testület jogosult”.

Fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2025. június 17.

	Domonyi László sk.
	polgármester



HATÁROZAT-TERVEZET


A Képviselő-testület hozzájárul ahhoz, hogy Földházi Ferenc egyéni vállalkozó (Székhely: 6200 Kiskoros, Bajcsy-Zsilinszky utca 2035/17., adószám: 65716160-2-23, nyilvántartási szám: 26319307, statisztikai számjele: 65716160-4781-231-03), Kiskőrös Város Önkormányzata tulajdonában lévő 2035/34/A hrsz-on nyilvántartott, természetben 6200 Kiskőrös, Piac tér 17. szám alatti, kivett piaccsarnok megnevezésű ingatlan földszint A1. és A2. számú helyiségét a helyiségekre kötött bérleti szerződés időtartama alatt székhelyként használja.

Felelős:	polgármester
Határidő:	azonnal


